Leerder (16) deur medeleerder doodgesteekArgieffoto: https://pixabay.com ŉ 16-jarige leerder van KwaMhlanga is doodgesteek deur ŉ ander leerder. Kol. Mtsholi Bhembe, woordvoerder van die polisie, het gesê die voorval het Dinsdag omstreeks 15:00 plasgevind. “Die twee leerders was glo in ŉ geveg betrokke. Volgens inligting wat in dié stadium aan die skool bekend is, het die slagoffer veelvuldige steekwonde opgedoen tydens die geveg en is na die hospitaal gehaas,” het Bhembe gesê. Die slagoffer is met sy aankoms by die hospitaal dood verklaar. Intussen het die polisie ŉ soektog van stapel gestuur na die verdagte wat van die toneel gevlug het ná die voorval. Lt.genl. Mondli Zuma, provinsiale polisiekommissaris, het gesê hy is bekommerd oor leerders wat sulke gevaarlike wapens skool toe neem. “Dit lei dikwels tot onnodige verlies aan of die bedreiging van ander se lewe.” Enigiemand met inligting oor die voorval kan kol. Nompumelelo Manzini by 082 318 9651 bel.